हरियाणा के हिसार में कांग्रेस के विधायक कुलदीप बिश्नोई ने प्रदेश सहित देश के विभिन्न राज्यों में चल रहे किसान आंदोलन का समर्थन करते हुए आज कहा कि किसान कड़ी मेहनत कर के अन्न पैदा करते हैं तथा अपने खून, पसीने से देश के 125 करोड़ लोगों का पेट भरते हैं लेकिन सरकार उनकी मांगों को मानने की बजाय उनका दमन कर रही है। उन्होंने कहा कि केंद्र की भारतीय जनता पार्टी(भाजपा) सरकार बड़े उद्योगपतियों का 4 लाख करोड़ रूपए का कर्ज माफ कर सकती है लेकिन 2 लाख 57 हजार करोड़ रूपए का कर्ज जो देश के कुल जीडीपी का सिर्फ दो प्रतिशत है की माफी की मांग कर रहे अन्नदाताओं पर पुलिस गोलियां बरसा रही है।